ഐസിസി റാങ്കിങ് മിതാലിക്ക് ഒന്നാം സ്ഥാനം നഷ്ടം ബൗളര്മാരില് രണ്ടാം റാങ്ക് പിടിച്ച് ജുലന് ഗോസ്വാമി ദുബായ്: ഐസിസി ഏകദിന റാങ്കിങ്ങില് ഇന്ത്യയുടെ മിതാലി രാജിന് ഒന്നാം സ്ഥാനം നഷ്ടം. ബാറ്ററുടെ റാങ്കിങ്ങില് മൂന്നാം സ്ഥാനത്തേക്കാണ് മിതാലി വീണത്. ഈ സമയം ബൗളര്മാരില് ഇന്ത്യയുടെ ജുലന് ഗോസ്വാമി രണ്ടാം സ്ഥാനം പിടിച്ചു. ഓസ്ട്രേലിയക്കെതിരെ കഴിഞ്ഞ ഏകദിന പരമ്ബരയില് വെച്ച് 600 കരിയര് വിക്കറ്റ് എന്ന നേട്ടം ജുലന് സ്വന്തമാക്കിയിരുന്നു. രണ്ട് സ്ഥാനം മുന്പോട്ട് കയറിയാണ് ജുലന് ഗോസ്വാമി റാങ്കിങ്ങില് രണ്ടാം സ്ഥാനത്തേക്ക് എത്തിയത്. ഓസ്ട്രേലിയക്കെതിരായ പരമ്ബര ഇന്ത്യക്ക് 21 നഷ്ടമായെങ്കിലും ജുലന് നാല് വിക്കറ്റ് വീഴ്ത്തിയിരുന്നു. മൂന്നാം ഏകദിനത്തില് 37 റണ്സ് വഴങ്ങി മൂന്ന് വിക്കറ്റാണ് ജുലന് വീഴ്ത്തിയത്. ഇവിടെ ഓസ്ട്രേലിയയുടെ 26 തുടര് ജയങ്ങളോടെയുള്ള കുതിപ്പിന് ഇന്ത്യ തടയിട്ടിരുന്നു. മൂന്ന് മത്സരത്തില് 28.75 ആണ് ജുലന്റെ ആവറേജ്. ഓള്റൗണ്ടര്മാരില് മൂന്ന് സ്ഥാനം മുന്പോട്ട് കയറി ജുലന് 10ാം സ്ഥാനത്തും എത്തി. ഓസ്ട്രേലിയക്കെതിരായ മൂന്ന് ഏകദിനങ്ങളില് നിന്ന് 29 ബാറ്റിങ് ശരാശരിയില് 87 റണ്സ് ആണ് മിതാലി സ്കോര് ചെയ്തത്. ഓസ്ട്രേലിയയുടെ ലീ 761 പോയിന്റോടെ ഒന്നാം സ്ഥാനം പിടിച്ചപ്പോള് 750 പോയിന്റോടെ ഹീലിയാണ് രണ്ടാം സ്ഥാനത്ത്. ഇന്ത്യയുടെ സ്മൃതി മന്ദാന ഒരു സ്ഥാനം മുന്പോട്ട് കയറി ആറാം സ്ഥാനത്ത് എത്തി.